32001R1638
L 222/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1638/2001 НА КОМИСИЯТА
от 24 юли 2001 година
за изменение на Регламент (EО) № 2597/95 на Съвета относно предоставянето на статистически данни за номиналния улов и риболовната дейност на държавите-членки, които извършват риболов в зони извън северната част на Атлантическия океан
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 2597/95 на Съвета от 23 октомври 1995 г. относно предоставянето на статистически данни за номиналния улов и риболовната дейност на държавите-членки, които извършват риболов в зони извън северната част на Атлантическия океан (1), и по-специално член 2, параграф 5 и член 4 от него,
като има предвид, че:
(1)
Деветата среща на Конференцията на страните по Конвенцията по международната търговия със застрашени видове от дивата фауна и флора (CITES) през 1994 г. поиска да бъде предприет мониторинг на данните за улова и търговията елазмобранхии (акули, морски лисици и скатове) от Организацията на ООН по прехрана и земеделие (FAO) и от регионалните агенции по рибарство.
(2)
FAO, в сътрудничество със съответните регионални агенции по рибарство, състави списък на елазмобранхии, за които се събира статистика на улова по системата от въпросници Статлант.
(3)
Член 4 от Регламент (EО) № 2597/95 разпорежда, че държавите-членки, с предварителното одобрение на Евростат, могат да предават данни в различна форма или на различен носител от посочените в приложение 5 към регламента.
(4)
Няколко държави-членки поискаха предаване на данни в различна форма или на различен носител от посочените в приложение 5 към Регламент (EО) № 2597/95 (еквивалент на горепосочените въпросници Статлант).
(5)
Мерките, предвидени в настоящия регламент, са в съответствие със становището на Постоянния комитет за земеделска статистика, създаден с Решение 72/279/EИО на Съвета (2),
ПРИЕ НАСТОЯЩИЯ РЕГЛАМЕНТ:
Член 1
Приложение 4 към Регламент (EО) № 2597/95 се заменя с приложение I към настоящия регламент.
Член 2
Държавите-членки могат да предават данни според формата, описан подробно в приложение II към настоящия регламент.
Член 3
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 юли 2001 година.